Surpriză uriașă la Miami. Lidera mondială a fost eliminată în optimi
Mare favorită la câștigarea WTA Miami (turneu de categorie 1000), Iga Swiatek a fost eliminată în optimi, după un meci dominat de Ekaterina Alexandrova (cap de serie 14 în Florida), scor 6-4, 6-2.
Meciul a durat o oră și 25 de minute.
Cu procentaje modeste la serviciu pentru standardele sale (63% puncte câștigate pe primul și 44% pe al doilea), Iga a fost în permanență cu un pas în urma adversarei.
În plus, a fost genul de zi în care Ekaterinei i-au ieșit multe, iar victoria rusoaicei a fost una pe deplin meritată.